

Årsmøteprotokoll Mesna Rotaryklubb 2017

Det er avholdt årsmøte i Mesna Rotaryklubb.

Sted: **Lillehammer hotell**

Tid: **Mandag 18. september 2017, kl 17:45**

|  |  |
| --- | --- |
| 1. | **Åpning med godkjenning av innkalling og saksliste**  Årsmøtet ble åpnet av president Einar Fæste. Innkalling ble godkjent. Det var 31 medlemmer tilstede. Amund Sperrud (president 2016-2017) informerte om at regnskapet ikke var revisjonsklart og at behandling av regnskap og budsjett derfor måtte utsettes til et seinere møte. |
| 2. | **Valg av sekretær, møteleder og to medlemmer til å underskrive protokollen**  Som møteleder ble valgt Einar Fæste. Som sekretær ble valgt Eystein Brandt. Tom Ivar Knutsen og Eirik Strand ble valgt til å underskrive protokollen. |
| 3. | **Årsmelding 2016-2017**  Årsmeldingen ble lagt fram av Amund Sperrud, president 2016-2017. Årsmeldingen var utsendt på forhånd. Det manglet informasjon om deltakelse på Distriktskonferanse. Det kom skriftlig forslag fra Anders Huuse om at medlemmer med Paul Harris utmerkelse skal nevnes i årsrapporten. Amund Sperrud legger dette inn i årsrapporten. Lisbeth Rustad sa at det for mange medlemmer er vanskelig å ha oversikt over forkortelser som brukes i Rotarypublikasjoner og det var enighet om å ta med forklaringer første gang Rotaryforkortelser eller spesielle begrep blir brukt. Det kom forslag om at årsmeldingen skulle bli presentert muntlig/på skjerm under årsmøtet. Forslaget falt mot fire stemmer, men styret tar med seg innspillet for framtidige årsmøter. Årsmeldingen ble godkjent med ovenstående endringer. |
| 4. | **Revidert regnskap 2016-2017**  Saken ble utsatt. |
| 5. | **Innkomne forslag**  Styret har ikke mottatt forslag. |
| 6. | **Budsjett for 2017-2018**  Saken ble utsatt. |
| 7. | **Kontingent for 2018-2019**  Styret foreslo en kontingentøkning på 10% for neste Rotaryår, for å møte forventede utgiftsøkninger. Forslaget ble ikke realitetsbehandlet, fastsettelse av kontingent utsettes til behandling av regnskap og budsjett. |
| 8 | **Eventuelle** **vedtektsendringer**  Rotary har etter behandling i lovrådet gjort endringer i mønstervedtektene. Kjetil Schonhowd er i gang med er arbeid for å se om klubbens vedtekter er i tråd med overordnede lover. Styret vil, dersom det er nødvendig, fremme forslag om vedtektsendringer for neste årsmøte. |
| 9. | **Valg for Rotaryåret 2018-2019**  Valg av kasserer og revisor ble utsatt i påvente av behandling av regnskap og budsjett. Margaret Bringa har sagt fra seg styreverv. Alf Martin Johnsen ble valgt inn som styremedlem 2017-2018.  Valgkomiteens forslag til styre for 2018-2019 var: Innkommende president: Alf Martin Johnsen; Sekretær: Eystein Brandt; Styremedlem: Tom Ivar Knutsen. Det kom ikke inn andre forslag. De foreslåtte kandidatene ble valgt ved akklamasjon. |

Lillehammer, 18.09.2017

Eystein Brandt

Sekretær

Protokollunderskrivere:

Tom Ivar Knutsen Eirik Strand